./data/phi0914/phi00136/phi0914.phi00136.perseus-lat1.xml
Titus Livius (Livy)
Hannibal unus, cuius eo  tempore vel maxima apud regem auctoritas erat, magis mirari se aiebat,       quod non iam in Asia essent Romani, quam venturos dubitare:  propius esse ex Graecia in Asiam quam ex Italia in       Graeciam traicere, et multo maiorem causam Antiochum quam Aetolos esse; neque       enim mari minus quam terra pollere Romana arma   iam pridem classem circa Maleam esse; audire sese nuper novas naves novumque       imperatorum rei gerendae causa ex Italia venisse:  itaque desineret Antiochus pacem sibi ipse spe vana facere  in Asia       et de ipsa Asia brevi terra marique dimicandum ei cum Romanis esse, et aut       imperium adimendum orbem terrarum adfectantibus, aut ipsi regnum amittendum             unus vera et providere et fideliter       praedicere visus  itaque ipse rex navibus, quae paratae instructaeque erant,       Chersonesum petit, ut ea loca, si forte terra venirent Romani, praesidiis       firmaret;  ceteram classem Polyxenidam parare       et deducere iussit; speculatorias naves ad omnia exploranda circa insulas       dimisit